Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 040 , 19/02/2003 s. 0007 - 0009



Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2003/C 40/04) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN (x) SMM ( ) Asiakirjan kansallinen numero: 82 1. Jäsenvaltion toimivaltainen viranomainen Nimi: Subdirección General de Denominaciones de Calidad y Relaciones Interprofesionales y Contractuales Dirección General de Alimentación Subsecretaria de Agricultura, Pesca y Alimentación Ministerio de Agricultura, Pesca y Alimentación. Osoite: Paseo Infanta Isabel, 1, E-28071 Madrid Puhelin (34-91) 347 53 94 Faksi (34-91) 347 54 10 2. Hakijaryhmittymä 2.1 Nimi: Consejo Rector Producto de Calidad "Alcachofa de Benicarló" 2.2 Osoite: c/ Cesar Cataldo, 2 (Edificio Cámara Agraria) E-12580 Benicarló (Castellón) Puhelin ja faksi: (34) 96-46 16 74 2.3 Kokoonpano: Tuottaja/jalostaja (x) Muu ( ) 3. Tuotelaji: Latva-artisokka. Luokka 1.6: Vihannekset ja kasvikset. 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: "Alcachofa de Benicarló" tai "Carxofa de Benicarló" 4.2 Kuvaus: Lajikkeeseen "Blanca de Tudela" kuuluvan latva-artisokan (Cynarus Scolymus L.) kukintaosat, jotka on tarkoitettu nautittaviksi tuoreina ja kuuluvat laatuluokkiin Ekstra ja I ja joilta edellytetään, että ne täyttävät jäljempänä esitettävässä tavaraerittelyssä esitetyt edellytykset sekä niihin sovellettavassa, voimassa olevassa lainsäädännössä asetetut vaatimukset. 4.3 Maantieteellinen alue: Alueeseen kuuluvat Benicarlón, Cáligin, Peñíscolan ja Vinarozin kunnat, jotka kaikki sijaitsevat rannikolla Baix Maestratin alueella Castellónin maakunnassa (Valencian itsehallintoalueella). Tuotantoalueen kokonaispinta-ala on 25129 hehtaaria, joista noin 16000 hehtaaria on viljeltyä. 3800 hehtaaria on omistettu vihanneksien ja kasvisten viljelylle, ja niistä 18 prosenttia latva-artisokan viljelylle. 4.4 Alkuperätodisteet: Sääntelyneuvosto pitää seuraavia rekisterejä: a) viljelmärekisteri, b) rekisteri varastointi-, kauppakunnostus- ja pakkauslaitoksista. Alkuperänimikkeellä suojattuina latva-artisokkina voidaan myydä ainoastaan sellaisia, jotka on tuotettu viljelmärekisteriin kirjatuilla viljelmillä ja käsitelty vastaavaan rekisteriin kirjatuissa yrityksissä ja jotka tunnistetaan numeroidusta vastaetiketistä. Rekisteröidyt palstat tarkistetaan säännöllisesti samoin kuin tuotteet, jotka on saatettu markkinoille alkuperänimikkeen merkillä varustettuina. Säännöllisiä tarkastuksia tehdään myös sen varmistamiseksi, että suojatulla alkuperänimityksellä varustetut ja vaaditut edellytykset täyttävät latva-artisokat erotetaan täysin sellaisista, jotka eivät täytä kyseisiä vaatimuksia. 4.5 Viljelymenetelmä/Valmistusmenetelmä Viljelmä: lisääntymisjärjestelmänä käytetään viljelijän valitsemien kasvien istukkaita. Istukkaat istutetaan heinä- ja elokuussa. Viljelykäytäntö: kastelussa on perinteisesti käytetty vakoja, mutta nykyään näitä on alettu korvata paikallisesti rajatulla kastelulla, koska siinä voi käyttää vettä tarkemmin ja samalla valvoa paremmin lannoitusta, jota tehdään koko viljelykauden ajan kasvin tarpeiden mukaan. Viljelyn ensimmäisessä vaiheessa rikkaruohot kitketään sekä käsin että kemiallisesti, ja kun kasvissa on jo 3-4 lehteä, multaus tehdään yhä useammin, kunnes kasvin oma suoja estää rikkaruohojen kasvun. Sadonkorjuu: Sato korjataan asteittain lokakuusta suurin piirtein huhtikuuhun asti ja se tehdään käsityönä veistä käyttäen ja tuote valitaan hyvin huolellisesti. Kauppakunnostus ja pakkaaminen: kun tuotteet on kuljetettu kauppakunnostus- ja pakkaamistiloihin, ne lajitellaan ja luokitellaan. 4.6 Yhteys maantieteelliseen alkuperään Historiallinen yhteys: Latva-artisokalla on pitkät perinteet kyseisellä alueella, pääasiassa Benicarlón kaupungissa. Se on sopeutunut alueeseen hyvin ja sillä on suuri merkitys kyseisessä kunnassa, jonka vaakunaa latva-artisokka koristaa. Carxofa- ja carxofa-viljelmiä on ollut seudulla jo kauan, oletettavasti 1200-luvulta alkaen. Kasvitieteilijä Cabanilles nimitti niitä Scolimus hispanicus -kasveiksi ja totesi niitä olleen runsaasti siihen aikaan (1700-luvun lopulla) kaikkialla Valencian keinokastelualueella. Latva-artisokan nykyinen tuotanto ja kaupanpitäminen sai alkunsa jo puoli vuosisataa sitten, 1940-luvun lopulla, jolloin viljelijät olivat jo tottuneet sen viljelemiseen ja päättivät laajentaa sitä kaupankäynnin vilkastumisen ja markkinoille kuljetuksen helpottumisen myötä. Luonnollinen yhteys: Alkuperänimityksen viljelykunnissa viljeltävä latva-artisokka kasvaa ihanteellisissa oloissa, jotka perustuvat Valencian itsehallintoalueen pohjoisosien rannikkotasankojen erityiseen ilmastoon ja maaperän ominaispiirteisiin. Pinnanmuodostus: Kyseessä on rannikkoalue, jonka kaltevuus on vähäinen, keskimäärin kaksi prosenttia, ja jota suojelee vuoristojono. Maaperä: peruskallio on karbonaattipitoinen ja hieman emäksinen. Pintarakenne on kuohkea. Ilmasto: puolikostea ja kuiva, Välimeren ilmasto, jossa talvet ovat leudot eikä hallanvaaraa juuri ole. Vuosittainen sademäärä on keskimäärin 400 mm ja jakautuu epätasaisesti, minkä vuoksi on turvauduttava keinokasteluun. Näissä olosuhteissa ja valkoisten latva-artisokkalajikkeiden huolellisella viljelyllä alueella onnistutaan kehittämään latva-artisokan kukintoja, joilla on omat erityisominaisuutensa, sillä ne ovat ulkoisesti kiinteitä ja tiukkaan puristuneita. Lisäksi alueen latva-artisokat säilyvät paremmin mustumatta irrottamisen jälkeen, mitä arvostetaan suuresti artisokkakaupassa. Viljely on huolellista käsityötä istukkaiden valinnasta, jonka viljelijä itse tekee, aina sadonkorjuuseen saakka, jolloin parhaassa kypsymisvaiheessaan olevat latva-artisokat valitaan päivittäin korjattaviksi. Viljelijä käy huolellisesti läpi nämä vaiheet ja niiden välivaiheet useilta sukupolvilta periytyneellä ammattitaidolla. 4.7 Valvontaelin Nimi: Instituto de Calidad Alimentaria de la Comunidad Valenciana Osoite: Plaza Polo de Bernabé, 8. bajo, E-46020 Valencia Puhelin (34) 96 38 41 24 Faksi (34) 96 38 41 79 Sähköposti: instituto.calidad@agricultura.m400.gva.es El instituto de Calidad Agroalimentaria on laatunimityksissä toimivaltainen elin Valencian itsehallintoalueella ja toteuttaa tilapäisesti tuotannon valvontaan liittyviä tehtäviä, kunnes SAN Alcachofa de Benicarló -latva-artisokan sääntelyneuvosto täyttää standardin EN 45011 vaatimukset. 4.8 Merkintä: Suojatulla alkuperänimikkeellä varustettuja latva-artisokkia voidaan pitää kaupan vain pakkauksissa, joissa on sääntelyneuvoston myöntämä numeroitu vastaetiketti osoituksena valvonnasta ja joissa on oltava merkittynä suojattu alkuperänimitys "Alcachofa de Benicarló" tai "Carxofa de Benicarló". 4.9 Kansalliset vaatimukset - 2. joulukuuta 1970 annettu laki N:o 25/1970, Estatuto de la Viña, del Vino y de los Alcoholes (laki viiniköynnöksistä, viinistä ja alkoholista) - 28. maaliskuuta 1972 annettu asetus N:o 835/1972 lain N:o 25/1970 soveltamisesta - 25. tammikuuta 1994 annettu maatalous-, kalastus- ja elintarvikeministeriön määräys Espanjan lainsäädännön yhdenmukaistamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun asetuksen (ETY) N:o 2081/1992 kanssa - 22. lokakuuta 1999 annettu kuninkaan asetus N:o 1643/99, jossa säädetään suojattuja alkuperänimityksiä ja maantieteellisiä merkintöjä koskevien hakemusten jättämismenettelystä. EY-asiakirjanumero: G/ES/00202/01.07.31. Täydellisen asiakirja-aineiston vastaanottopäivä: 9. syyskuuta 2002.